作者：刘克庄
词牌/韵律：贺新郎

paragraphs: 鹊报千林喜。
还猛省、谢家池馆，早寒天气。
要与瑶姬叙离索，草草杯盘藉地。
怅减尽、何郎才思。
不愿玉堂并金屋，愿年年、岁岁花间醉。
餐秀色，挹高致。
西园飞盖东山妓。
问何如、半山雪里，孤山烟外。
管甚夜深风露冷，人与长瓶共睡。
任翠羽、枝头多事。
老子平生无他过，为梅花、受取风流罪。
簪白发，莫教坠。